|  |
| --- |
| Klik eller tryk for at angive en dato. |
| Skifteretten i **XXX**  **Adressefelt** |
| Vedr. Boet efter **Medlemmets navn** afgået ved døden den **dato** |
| Bestyrelsen for **haveforeningens navn** har modtaget meddelelse om, at ovennævnte medlem er afgået ved døden.  Afdøde har ved lejeaftale af **dato** lejet havelod nr. **xx**, beliggende **Adresse** i foreningen. En kopi af lejeaftalen vedlægges.  Bestemmelserne om afvikling af lejemålet ved dødsfald har varieret over tid, men foreningens nuværende praksis er, at der med skifteretten konkret aftales, hvad der skal ske.  En ægtefælle/samlever eller en livsarving kan under visse betingelser overtage lejemålet til havelodden.  Hvis dette ikke er aktuelt, skal byggeri mv. på havelodden sælges eller fjernes ved boets foranstaltning. Det eventuelle salg skal ske med haveforeningens medvirken til en køber, som opfylder betingelserne for medlemskab i foreningen.  Uanset om huset ønskes solgt eller overdraget til ægtefælle/samlever/registreret partner eller livsarving, skal det forinden vurderes i overensstemmelse med Kolonihaveforbundets vurderingsregler.  Vurderingen er udarbejdet med det formål at fastsætte den maksimalt tilladte salgspris. Have og bebyggelse må derfor aldrig sælges til en pris, der er højere end angivet i rapporten. Omvendt er vurderingsprisen i rapporten ikke altid udtryk for den pris, som huset kan sælges for. Salgsprisen afhænger af udbud og efterspørgsel i området, husets stand mv. Den maksimale salgspris kan derfor ikke umiddelbart lægges til grund ved eksempelvis beregning af bo- og arveafgift. Her er man nødt til at foretage en mere konkret vurdering af priserne i den pågældende forening.  Vurderingsrapporten er foretaget af lægfolk og efter Kolonihaveforbundets retningslinjer. Vurderingsrapporten er ikke en tilstandsrapport, og er derfor ikke omfattet af lovgivningen om forbrugerbeskyttelse ved køb af fast ejendom. Køber er derfor ikke begrænset i sine muligheder for at rejse krav om fejl og mangler, medmindre dødsboet har gjort forbehold for dette i købsaftalen.  Skifteretten/ boet bedes snarest kontakte haveforeningen ved **(navn på kontaktperson samt tlf. nr.)**  med henblik på afklaring af de nævnte spørgsmål.  Haveforeningen skal i øvrigt henlede opmærksomheden på, at boet hæfter for betaling af leje samt vedligeholdelse af haven og andre forpligtelser, som følger af medlemskab af foreningen, indtil huset på havelodden er fjernet eller solgt.  Haveforeningen er ved afregning for salg af huset berettiget til at fratrække enhver udgift, der er forbundet med lejemålets afvikling og salget, herunder bl.a. eventuelle advokatomkostninger, lejerestancer og rydningsudgifter |
| Med venlig hilsen |
| **Navn** |